**Patrick "Patty" Sammie Mills** (s. 11. elokuuta 1988 Canberra) on australialainen koripalloilija, joka edusti San Antonio Spursia vuosina 2012–2021. Hän pelaa myös Australian koripallomaajoukkueessa.

Vuosina 2007–2009 Mills pelasi yliopistokoripalloa Kaliforniassa Saint Maryn Collegessa, josta Portland Trail Blazers varasi hänet NBA:han vuonna 2009. Lisäksi hän on pelannut Australian ja Kiinan pääsarjoissa. Mills voitti NBA-mestaruuden vuonna 2014.

Ura
---

### Uran alku ( –2007)

Mills aloitti koripallon neljävuotiaana, jolloin hän alkoi pelata vanhempiensa perustamassa koripalloseurassa. Hän nousi suuren yleisön tietoisuuteen vuoden 2005 Australian nuorten olympiafestivaaleilla. Seuraavana vuonna Mills valittiin edustamaan muun maailman joukkuetta Nike Hoop Summitiin, jossa hän teki kahdeksan pistettä. Kotimaassaan hän pelasi nuorten koripallosarjoissa ja hänet valittiin Kaakkois-Australian alle 21-vuotiaiden sarjan vuoden pelaajaksi vuosina 2006 ja 2007.

### Saint Mary (2007–2009)

Vuonna 2007 Mills siirtyi pelaamaan yliopistokoripalloa Saint Maryn collegeen, jonka koripallojoukkueen apuvalmentaja oli hänen australialainen perhetuttunsa. Lisäksi joukkueeseen oltiin värvätty muitakin australialaispelaajia. Ensimmäisenä kautenaan hänet valittiin konferenssin vuoden tulokkaaksi. Mills teki kauden aikana 472 pistettä, joka oli koulun historian paras pistemäärä ensimmäisen vuoden opiskelijalta. Lisäksi hänen pistekeskiarvonsa (14,8) oli joukkueen korkein.

Kaudella 2008–2009 Mills aloitti kaikki ottelunsa edelliskauden tapaan kentältä, kunnes hän mursi kätensä tammikuussa 2009. Hän joutui jättämään yhdeksän ottelua väliin, mutta palasi loppukaudeksi takaisin joukkueeseen. Hänellä oli jälleen joukkueen korkein pistekeskiarvo (18,4), ja hän oli ehdolla parhaalle takamiehelle jaettavaan Bob Cousy Awardiin. Toukokuussa 2009 Mills päätti jättää kaksi viimeistä opiskeluvuottaan Saint Maryssa väliin ja ilmoittautui vuoden 2009 NBA:n varaustilaisuuteen. Tämän myötä hän kävi lukuisien NBA-joukkueiden testattavana. Lopulta Portland Trail Blazers varasi hänet 55:ntenä pelaajana kesän varaustilaisuudessa.

### Portland (2009–2011)

Heinäkuussa 2009 Mills mursi jalkansa, joka jouduttiin leikkaamaan. Tästä huolimatta hän solmi Portlandin kanssa pelaajasopimuksen. Joulukuuhun mennessä Mills oli ehtinyt kuntouttaa jalkansa ja hänet lähetettiin väliaikaisesti Portlandin farmijoukkueeseen, Idaho Stampedeen. Hän pelasi kauden aikana D-liigassa viisi ottelua 25,6 pisteen ottelukohtaisella keskiarvolla. Tammikuussa 2010 Mills debytoi NBA:ssa ottelussa Los Angeles Clippersia vastaan, muttei onnistunut korinteossa. Hän pelasi kauden 2009–2010 aikana lopulta kymmenen NBA-ottelua 2,6 pisteen ottelukohtaisella pistekeskiarvolla.

Kaudella 2010–2011 Millsin peliminuutit lisääntyivät ja hän pelasi keskimäärin 12,2 minuuttia ottelua kohden. Tilastollisesti parhaan pelinsä Portlandin paidassa hän pelasi huhtikuussa 2011, jolloin hän teki 23 pistettä Golden Statea vastaan.

### Australia ja Kiina (2011–2012)

NBA:ssa vietettiin työsulkua kaudella 2011–2012, minkä myötä Mills sai pelaajatarjouksia Euroopasta. Elokuussa 2011 hän päätti kuitenkin siirtyä Australian pääsarjaan, Melbourne Tigersiin. Hän pelasi joukkueessa lopulta yhdeksän ottelua ja siirtyi marraskuussa kiinalaiseen Xinjiang Flying Tigersiin. Siirto sai Australiassa osittain aikaan pahennusta, sillä koripallokannattajat olivat saaneet mielikuvan, että Mills pelaisi seurassa työsulun loppuun asti. Lisäksi Xinjiangin maksama palkka oli moninkertainen Melbournen vastaavaan.

Mills edusti Xinjiangia kahdentoista ottelun ajan tammikuuhun 2012 asti, jolloin seura purki pelaajasopimuksen. Seuran mukaan Mills oli teeskennellyt loukkaantumisen, vaikka magneettikuvien perusteella hänen jalkansa lihas oli revähtänyt. Hän käyttikin tulevat kuukaudet jalkansa kuntouttamiseen, sillä hän pystyi sääntöjen mukaan edustamaan toista seuraa vasta maaliskuun lopulla, jolloin Xinjiangin kausi tulisi päättymään.

### San Antonio (2012–2021)

Aron Baynes ja Mills vuonna 2014 NBA-pokaalin kanssa.
Maaliskuun 2012 lopulla Mills allekirjoitti pelaajasopimuksen San Antonio Spursin kanssa. Huhtikuussa hän teki Golden State Warriorsia vastaan 34 pistettä. Tämä oli hänen siihenastisen uransa piste-ennätys ja samalla korkein pistemäärä australialaispelaajalta NBA:ssa. Koko loppukauden aikana Mills pelasi runkosarjassa kuusitoista ottelua, joissa hän teki keskimäärin 10,3 pistettä ottelua kohden. Pudotuspeleissä hän pelasi vähemmän ja teki tilastollisesti parhaassa pudotuspeliottelussaan yhdeksän pistettä.

Ennen kauden 2012–2013 alkua Spurs ja Mills solmivat jatkosopimuksen. Hän pelasi kauden aikana 58 ottelua ja pelasi pisteiden valossa kauden parhaan ottelunsa huhtikuussa 2013, jolloin hän teki 23 pistettä Golden Statea vastaan. Mills pelasi pudotuspeleissä yhdeksän ottelua vähäisellä peliajalla, sillä hän pelasi parhaimmillaan vain yli seitsemän minuuttia ottelussa. Kesäkuussa 2013 hän päätti käyttää pelaajasopimuksessa olleen pykälän, jonka myötä hän vietti myös kauden 2013–2014 San Antoniossa. Joukkue eteni kauden päätteeksi NBA:n loppuotteluihin, joissa se kohtasi Miami Heatin. Spurs voitti loppuottelusarjan voitoin 4–1 ja Mills teki mestaruuden ratkaisseessa ottelussa seitsemäntoista pistettä. Ennen Millsiä ja hänen joukkuekaveriaan Aron Baynesia olivat australialaispelaajista voittaneet NBA-mestaruuden vain Luc Longley sekä Andrew Gaze.

Kesällä 2014 Mills teki Spursin kanssa jatkosopimuksen. Hän joutui kuitenkin jättämään välistä alkukauden 2014–2015 otteluita olkapäävamman takia. Kesällä 2017 Mills teki Spursin kanssa neljän vuoden jatkosopimuksen.

Mills edusti Spursia kauden 2020–2021 loppuun saakka. Hänestä tuli joulukuussa 2020 kymmenes Spursissa 600 ottelua pelannut pelaaja.

### Maajoukkueura

Mills edusti maansa juniorimaajoukkueita ja oli mukana vuoden 2007 alle 19-vuotiaiden MM-kilpailuissa. Saman vuoden kesällä hän myös debytoi Australian koripallomaajoukkueessa. Mills valittiin vuoden 2008 olympiaturnaukseen osallistuneeseen joukkueeseen. Hän oli olympialaisissa joukkueen paras korintekijä (14,2) ennen Andrew Bogutia ja Brad Newleya.

Vuonna 2010 Mills osallistui ensimmäistä kertaa MM-kilpailuihin, joissa hän teki keskimäärin 13,8 pistettä ottelua kohden. Hän olikin joukkueensa paras pistemies ennen David Andersenia. Vuonna 2012 Mills oli mukana Australian joukkueessa Lontoon olympiaturnauksessa. Hän teki turnauksessa keskimäärin 21,2 pistettä ottelua kohden ja oli koko kisojen pistetilaston voittaja ennen Yhdysvaltain Kevin Durantia. Mills edusti Australiaa myös vuoden 2016 olympialaisissa, joissa maa sijoittui neljänneksi. Hän oli turnauksen toiseksi paras korintekijä 21,3 pisteen keskiarvollaan.

Vuoden 2019 MM-kilpailuissa Mills oli pistetilaston neljäs 22,3 pisteen ottelukohtaisella keskiarvolla. Australia sijoittui turnauksessa neljännelle sijalle.

Pelityyli
---------

Mills tekee fanien kanssa "three gogglesin".
Mills on pelipaikaltaan pelintekijä. Ennen siirtymistään NBA:han hänen pientä kokoaan sekä heittovalintojaan kritisoitiin. Toisaalta Millsin korintekotaitoa ja nopeutta kehuttiin.

Portlandissa Mills tuli yhdessä Rudy Fernándezin kanssa tunnetuksi tekemällä sormistaan silmälasit aina onnistuttuaan kolmen pisteen heitossa. Pian ele levisi joukkuetovereiden ja median keskuuteen, jolloin siitä alettiin käyttää termiä "three goggles".

Yksityiselämä
-------------

Mills oli perheensä ainoa lapsi ja kasvoi Canberran kaupunkialueella. Hän on etniseltä taustaltaan aboriginaali. Viranomaiset ottivat Millsin aboriginaaliperäisen äidin Yvonnen 2-vuotiaana pois biologisilta vanhemmiltaan.

Vuonna 2010 Mills keräsi yli 40 000 dollaria Australian tulvien hyväksi hyväntekeväisyyskampanjassa.

Tilastot
--------

### Runkosarja

| Kausi | Joukkue | Sarja | O | 2p % | 3P % | 1P % | HL | PL | LEV | S | M | R | T | PTS | PTS YHT |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2009–2010 | Portland | NBA | 10 | 40,0 % | 50,0 % | 57,1 % | 0,1 | 0,1 | 0,2 | 0,5 | 0,4 | – | – | 2,6 | 26 |
| 2010–2011 | Portland | NBA | 64 | 45,1 % | 35,3 % | 76,6 % | 0,3 | 0,5 | 0,8 | 1,7 | 1,0 | 0,4 | 0,0 | 5,5 | 353 |
| 2011–2012 | Melbourne Tigers | NBL | 9 | 49,3 % | 34,8 % | 80,6 % | 0,3 | 2,0 | 2,3 | 5,0 | 2,4 | 0,8 | 0,1 | 18,6 | 167 |
| 2011–2012 | Xinjiang | CBA | 12 | 61,8 % | 49,4 % | 73,9 % | 0,9 | 2,9 | 3,8 | 3,8 | 2,7 | 2,3 | 0,1 | 26,5 | 318 |
| 2011–2012 | San Antonio | NBA | 16 | 52,7 % | 42,9 % | 100,0 % | 0,3 | 1,5 | 1,8 | 2,4 | 1,6 | 0,6 | 0,1 | 10,3 | 165 |
| 2012–2013 | San Antonio | NBA | 58 | 55,0 % | 40,0 % | 84,2 % | 0,2 | 0,7 | 0,9 | 1,1 | 0,7 | 0,4 | 0,1 | 5,1 | 294 |
| 2013–2014 | San Antonio | NBA | 81 | 50,0 % | 42,5 % | 89,0 % | 0,4 | 1,7 | 2,1 | 1,8 | 0,8 | 0,8 | 0,1 | 10,2 | 826 |
| 2014–2015 | San Antonio | NBA | 50 | 42,9 % | 34,1 % | 82,5 % | 0,4 | 1,1 | 1,5 | 1,7 | 0,7 | 0,5 | 0,0 | 6,9 | 351 |
| 2015–2016 | San Antonio | NBA | 81 | 46,9 % | 38,4 % | 81,0 % | 0,3 | 1,6 | 2,0 | 2,8 | 0,9 | 0,7 | 0,1 | 8,5 | 690 |
| 2016–2017 | San Antonio | NBA | 80 | 47,4 % | 41,4 % | 82,5 % | 0,3 | 1,5 | 1,8 | 3,5 | 1,3 | 0,8 | 0,0 | 9,5 | 759 |
| 2017–2018 | San Antonio | NBA | 82 | 47,0 % | 37,2 % | 89,0 % | 0,3 | 1,6 | 1,9 | 2,8 | 1,3 | 0,7 | 0,1 | 10,0 | 819 |
| 2018–2019 | San Antonio | NBA | 82 | 47,5 % | 39,4 % | 85,4 % | 0,3 | 1,9 | 2,2 | 3,0 | 1,1 | 0,6 | 0,1 | 9,9 | 811 |
| 11 kautta | **Yhteensä** | NBA | 668 | 48,2 % | 38,9 % | 85,1 % | 0,3 | 1,3 | 1,7 | 2,3 | 1,0 | 0,7 | 0,1 | 8,7 | 5829 |
| 1 kausi | **Yhteensä** | NBL | 9 | 49,3 % | 34,8 % | 80,6 % | 0,3 | 2,0 | 2,3 | 5,0 | 2,4 | 0,8 | 0,1 | 18,6 | 167 |
| 1 kausi | **Yhteensä** | CBA | 12 | 61,8 % | 49,4 % | 73,9 % | 0,9 | 2,9 | 3,8 | 3,8 | 2,7 | 2,3 | 0,1 | 26,5 | 318 |

### Pudotuspelit

| Kausi | Joukkue | Sarja | O | 2p % | 3P % | 1P % | HL | PL | LEV | S | M | R | T | PTS | PTS YHT |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2009–2010 | Portland | NBA | 3 | 33,3 % | 100,0 % | 100,0 % | – | – | – | 1,0 | 0,3 | – | – | 2,0 | 6 |
| 2010–2011 | Portland | NBA | 2 | 0,0 % | 0,0 % | – % | – | 0,5 | 0,5 | – | 0,5 | – | – | 0,0 | 0 |
| 2011–2012 | San Antonio | NBA | 8 | 50,0 % | 60,0 % | – % | 0,1 | 0,3 | 0,4 | 0,6 | 0,4 | 0,1 | – | 1,9 | 15 |
| 2012–2013 | San Antonio | NBA | 9 | 100,0 % | 28,7 % | – % | 0,1 | 0,2 | 0,3 | 0,2 | 0,1 | – | – | 1,3 | 12 |
| 2013–2014 | San Antonio | NBA | 23 | 50,0 % | 40,5 % | 76,9 % | 0,1 | 1,4 | 1,5 | 1,4 | 0,6 | 0,7 | 0,0 | 7,3 | 168 |
| 2014–2015 | San Antonio | NBA | 7 | 35,7 % | 57,1 % | 100,0 % | 0,6 | 2,1 | 2,7 | 1,1 | 0,7 | 0,3 | 0,0 | 10,1 | 71 |
| 2015–2016 | San Antonio | NBA | 10 | 58,8 % | 36,1 % | 63,6 % | 0,0 | 1,4 | 1,4 | 2,0 | 0,8 | 0,7 | 0,0 | 6,6 | 66 |
| 2016–2017 | San Antonio | NBA | 16 | 49,0 % | 36,0 % | 86,4 % | 0,3 | 1,8 | 2,1 | 2,7 | 1,3 | 0,8 | 0,1 | 10,3 | 165 |
| 2017–2018 | San Antonio | NBA | 5 | 54,5 % | 37,1 % | 80,0 % | 0,4 | 1,6 | 2,0 | 2,6 | 1,8 | 0,6 | 0,2 | 13,4 | 67 |
| 2018–2019 | San Antonio | NBA | 7 | 52,4 % | 13,6 % | 60,0 % | 0,1 | 2,0 | 2,1 | 3,6 | 0,4 | 1,0 | 0,1 | 5,3 | 37 |
| 10 kautta | **Yhteensä** | NBA | 90 | 50,5 % | 38,0 % | 80,0 % | 0,2 | 1,3 | 1,5 | 1,7 | 0,7 | 0,6 | 0,0 | 6,7 | 607 |

* *O = ottelut, 2P % = kahden pisteen heittojen onnistumisprosentti, 3P % = kolmen pisteen heittojen onnistumisprosentti, 1P % = vapaaheittojen onnistumisprosentti, HL = hyökkäyslevypallot, PL = puolustuslevypallot, LEV = levypallot yhteensä, S = korisyötöt, M = menetykset, R = riistot, T = heitontorjunnat, PTS = pistekeskiarvo, PTS YHT = pisteet yhteensä*

Lähteet
-------

1. 1 2 3 4 5 6 7 8 9  Patrick Mills *Basketball-Reference*. Viitattu 17.11.2018. (englanniksi)
2. ↑  Malone, Francis: Patrick Mills is standing tall *basketball.net.au*.  12.7.2006. Viitattu 14.3.2014. (englanniksi)
3. 1 2 3 4 5  Patrick Mills *Saint Mary Gaels*.  24.11.2007. Viitattu 14.3.2014. (englanniksi)
4. ↑  Pashelka, Curtis: Aussies could outnumber Americans at SMC game *contracostatimes.com*.  24.11.2007. Viitattu 14.3.2014. (englanniksi)
5. ↑  Starks, Jennifer: No second thoughts for St. Mary's Patty Mills about staying in draft *San Jose Mercury News*.  15.6.2009. Viitattu 14.3.2014. (englanniksi)
6. ↑  Trail Blazers sign Patrick Mills *National Basketball Association*.  16.10.2009. Viitattu 14.3.2014. (englanniksi)
7. ↑  Portland waives Tolliver, sends Mills to Idaho *National Basketball Association*.  29.12.2009. Viitattu 14.3.2014. (englanniksi)
8. ↑  Patrick Mills D-League Stats *Basketball-Reference*. Viitattu 14.3.2014. (englanniksi)
9. ↑  Patrick Mills 2009-10 Game Log *Basketball-Reference*. Viitattu 14.3.2014. (englanniksi)
10. ↑  Patrick Mills 2010-11 Game Log *Basketball-Reference*. Viitattu 14.3.2014. (englanniksi)
11. ↑  Tigers sign NBA star Boomer Patty Mills *The Age*.  29.8.2011. Viitattu 14.3.2014. (englanniksi)
12. 1 2  Patrick Mills *Fox Sports Pulse*. Viitattu 14.3.2014. (englanniksi)
13. ↑  DiFabrizio, Michael: Patty Mills calls time on the NBL *The Roar*.  21.11.2011. Viitattu 14.3.2014. (englanniksi)
14. ↑  Maxey, Wendell: Patty Mills Cut From Xinjiang Flying Tigers In CBA, For 'Fake Injury' And 'Refusing Treatment' Team Reports *Bloguin*.  4.1.2014. Viitattu 14.3.2014. (englanniksi)
15. ↑  Spurs Sign Patrick Mills *National Basketball Association*.  23.3.2012. Viitattu 14.3.2014. (englanniksi)
16. ↑  Hand, Guy: Aussie Patty Mills shines again in NBA *The Sydney Morning Herald*.  27.4.2012. Viitattu 22.3.2014. (englanniksi)
17. ↑  Patrick Mills 2011-12 Game Log *Basketball-Reference*. Viitattu 22.3.2014. (englanniksi)
18. ↑  Spurs Re-Sign Patrick Mills *National Basketball Association*.  13.7.2012. Viitattu 22.3.2014. (englanniksi)
19. ↑  Patrick Mills 2012-13 Game Log *Basketball-Reference*. Viitattu 22.3.2014. (englanniksi)
20. ↑  Patty Mills Exercises Player Option *National Basketball Association*.  24.6.2013. Viitattu 22.3.2014. (englanniksi)
21. ↑  Ward, Roy: Patty Mills earns plaudits as San Antonio Spurs win NBA championship *The Sydney Morning Herald*.  16.6.2014. Viitattu 22.6.2014. (englanniksi)
22. ↑  Spurs Re-Sign Patty Mills *National Basketball Association*.  11.7.2014. Viitattu 26.5.2020. (englanniksi)
23. ↑  Dutton, Chris: NBA championship winner Patty Mills out for seven months with shoulder injury *The Sydney Morning Herald*.  2.7.2014. Viitattu 26.5.2020. (englanniksi)
24. ↑  Wojnarowski, Adrian: Patty Mills to re-sign with Spurs on 4-year, $50 million deal *ESPN*.  1.7.2017. Viitattu 26.5.2020. (englanniksi)
25. ↑  Patty Mills reportedly signs with Brooklyn Nets, ending 10-year NBA stint with San Antonio Spurs  4.8.2021. ABC. Viitattu 5.8.2021. (englanniksi)
26. ↑  Patty Mills becomes 10th player in San Antonio Spurs history to play 600 games for the franchise *Sporting News*.  30.12.2020. Viitattu 5.8.2021. (englanniksi)
27. ↑  Mills comes of age in Boomers debut *Basketball Australia*.  31.7.2007. Viitattu 22.3.2014. (englanniksi)
28. ↑  Patrick Mills 2008 Olympics *FIBA*. Viitattu 22.3.2014. (englanniksi)
29. ↑  Patrick Mills 2010 FIBA Worls Championships *FIBA*. Viitattu 22.3.2014. (englanniksi)
30. ↑  2012 London Olympics Men Player Leaders *FIBA*. Viitattu 22.3.2014. (englanniksi)
31. ↑  FIBA: Patty Mills *FIBA*. Viitattu 26.5.2020. (englanniksi)
32. ↑  FIBA: Statistics 2016 *FIBA*. Viitattu 26.5.2020. (englanniksi)
33. ↑  FIBA: Statistics 2019 *FIBA*. Viitattu 26.5.2020. (englanniksi)
34. ↑  FIBA: Games and results *FIBA*. Viitattu 26.5.2020. (englanniksi)
35. ↑  Fox, Jeff: Patrick Mills: NBA Draft Profile *College Hoops*.  24.9.2009. Viitattu 22.3.2014. (englanniksi)
36. ↑  Calkins, Matt: ‘3 Goggles’ are the rage in Portland *The Columbian*.  23.12.2010. Viitattu 22.3.2014. (englanniksi)
37. ↑  Indigenous basketballer Patty Mills has achieved what many only dream about. But as he tells Gerard Wright, he still has plenty to prove *The Sydney Morning Herald*.  30.11.2013. Viitattu 22.3.2014. (englanniksi)
38. ↑  Calkins, Matt: From prejudice to pride *The Columbian*.  21.2.2011. Viitattu 22.3.2014. (englanniksi)
39. ↑  Preine, Aaron: Keep the Passion: Patty Mills *SB Nation*.  18.2.2013. Viitattu 22.3.2014. (englanniksi)
40. ↑  Season: 2011–2012 *Asia-Basket*. Viitattu 27.3.2014. (englanniksi)

Aiheesta muualla
----------------

* Kuvia tai muita tiedostoja aiheesta **Patrick Mills** Wikimedia Commonsissa

* NBA:n pelaajaprofiili (englanniksi)
* Basketball-Reference (englanniksi)
* Patrick Mills Kansainvälinen olympiakomitea.  (englanniksi)

San Antonio Spurs – NBA:n mestari 2014
2 Kawhi Leonard ·
3 Marco Belinelli ·
4 Danny Green ·
5 Cory Joseph ·
7 Damion James ·
8 Patrick Mills ·
9 Tony Parker ·
11 Jeff Ayres ·
15 Matt Bonner ·
16 Aron Baynes ·  

20 Manu Ginóbili ·
21 Tim Duncan ·
22 Tiago Splitter ·
23 Austin Daye ·
33 Boris Diaw   

Päävalmentaja Gregg Popovich   

Apuvalmentajat Jim Boylen · Chip Engelland · Chad Forcier · Sean Marks · Ime Udoka

Australian joukkue – Kesäolympialaiset 2016
4 Goulding |
5 Mills |
6 Bogut |
7 Ingles |
8 Dellavedova |
9 Broekhoff |
10 Bairstow |
11 Lisch |
12 Baynes |
13 Andersen |
14 Motum |
15 Martin |
Valmentaja Lemanis

Australian joukkue – Koripallon MM-kilpailut 2019
2 Sobey ·
3 Gliddon ·
4 Goulding ·
5 Mills ·
6 Bogut ·
7 Ingles ·
8 Dellavedova ·
11 Kay ·
12 Baynes ·
20 Barlow ·
34 Landale ·
55 Creek ·
Valmentaja Lemanis



|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet Muokkaa Wikidatassa | 
* VIAF
* WorldCat

 |

 |